CELEX: 22005D0152(01)
Language: lv
Date: 2005-12-02 00:00:00
Title: EEZ Apvienotās komitejas Lēmums Nr. 152/2005 ( 2005. gada 2. decembris ), ar ko groza EEZ līguma XIII pielikumu (Transports)

23.2.2006   
            
            
               LV
            
            
               Eiropas Savienības Oficiālais Vēstnesis
            
            
               L 53/53
            
         
      EEZ APVIENOTĀS KOMITEJAS LĒMUMS
   
   Nr. 152/2005
   (2005. gada 2. decembris),
   ar ko groza EEZ līguma XIII pielikumu (Transports)
   EEZ APVIENOTĀ KOMITEJA,
   ņemot vērā Eiropas Ekonomikas zonas līgumu, kas grozīts ar protokolu, ar ko pielāgo Eiropas Ekonomikas zonas līgumu, turpmāk tekstā – “Līgums”, un jo īpaši tā 98. pantu,
   tā kā:
   
               (1)
            
            
               Līguma XIII pielikums ir grozīts ar EEZ Apvienotās komitejas Lēmumu Nr. 122/2005 (1).
            
         
               (2)
            
            
               Eiropas Parlamenta un Padomes 2004. gada 21. aprīļa Direktīva 2004/36/EK par Kopienas lidostas izmatojošo trešo valstu gaisa kuģu drošību (2) ir jāiekļauj Līgumā.
            
         
               (3)
            
            
               Ir jāņem vērā Lihtenšteinas nelielā teritorija, tās īpašā ģeogrāfiskā struktūra un fakts, ka gaisa satiksmes pakalpojumi, tostarp trešo valstu gaisa kuģu sniegtie pakalpojumi, ir ļoti nelielā skaitā.
            
         
               (4)
            
            
               Ir jāņem vērā kopējais gaisa satiksmes apjoms Lihtenšteinā un fakts, ka starptautiski regulāri gaisa satiksmes pakalpojumi uz Lihtenšteinu un no tās nav pieejami un civilās aviācijas infrastruktūru Lihtenšteinā veido tikai viena helikopteru lidosta,
            
         IR NOLĒMUSI ŠĀDI.
   1. pants
   Līguma XIII pielikumā aiz 66.q punkta (Komisijas Regula (EK) Nr. 2042/2003) iekļauj šādu punktu:
   
      
                  “66.r
               
               
                  
                     32004 L 0036: Eiropas Parlamenta un Padomes 2004. gada 21. aprīļa Direktīva 2004/36/EK par Kopienas lidostas izmatojošo trešo valstu gaisa kuģu drošību (OV L 143, 30.4.2004., 76. lpp.).
                  Direktīvas noteikumus šā līguma vajadzībām pielāgo šādi:
                  Šajā direktīvā paredzētie pasākumi neattiecas uz Lihtenšteinas teritorijā esošo civilās aviācijas infrastruktūru.”
               
            
   2. pants
   Direktīvas 2004/36/EK teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ pielikumā, ir autentisks.
   3. pants
   Šis lēmums stājas spēkā 2005. gada 3. decembrī ar noteikumu, ka EEZ Apvienotajai komitejai ir sniegti visi paziņojumi saskaņā ar Līguma 103. panta 1. punktu (3).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un EEZ pielikumā.
   
      Briselē, 2005. gada 2. decembrī
      
         
            EEZ Apvienotās komitejas vārdā –
         
            priekšsēdētājs
         
         HSH Prinz Nikolaus von LIECHTENSTEIN
         
      
   
   
      (1)  OV L 339, 22.12.2005, 30. lpp.
   
   
      (2)  OV L 143, 30.4.2004., 76. lpp.
   
   
      (3)  Konstitucionālās prasības ir norādītas.